Document ID: 31984R2260

Nõukogu määrus (EMÜ) nr 2260/84,
17. juuli 1984,
millega muudetakse määrust nr 136/66/EMÜ õli- ja rasvaturu ühise korralduse kehtestamise kohta
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et:
nõukogu 22. septembri 1966. aasta määruse nr 136/66/EMÜ (õli- ja rasvaturu ühise korralduse kehtestamise kohta, [4] viimati muudetud määrusega (EMÜ) nr 1556/84 [5]) artikli 11 lõikega 6 nähakse ette teatava osa tarbimistoetuse eraldamine reklaamikampaaniateks ja võimalusel muudele oliiviõli tarbimist ühenduses soodustavatele projektidele; pidades silmas oliiviõli turu olukorda, eriti pärast Kreeka Vabariigi ühinemist, tuleks ette näha võimalus eespool nimetatud protsendimäära eraldamiseks ühenduse oliiviõli tarbimise edendamiseks ühenduses ja maailmaturul;
tunnustatud rühmad või tunnustatud ühendused võivad määruse nr 136/66/EMÜ artikli 20d lõike 1 alusel lõivuna kinni pidada protsendimäära, mille suurus määratakse kindlaks neile makstava tootmistoetuse alusel; tootmistoetuste süsteemi suurema tõhususe tagamiseks tuleks seda sätet muuta nii, et see hõlmaks tootmistoetuskava raames tootjarühmade ja tootjarühmade ühenduste tehtava järelevalve kulutustest põhilise osa;
kõnealuse määruse artikli 20d lõikega 3 nähakse ette, et tootjarühmad ja tootjate ühendused võivad sõlmida laolepinguid nende turustava oliiviõli suhtes; seda võimalust tuleks piirata tootjarühmadele ja tootjate ühendustele määruse (EMÜ) nr 1360/78 [6] tähenduses, kelle ülesanded hõlmavad oliiviõli turule viimist, pidades silmas nende struktuuri ja eesmärke,
ON VASTU VÕTNUD KÄESOLEVA MÄÄRUSE:
Artikkel 1
Määrust nr 136/66/EMÜ muudetakse järgmiselt.
1. Artikli 11 lõike 6 esimeses lõigus asendatakse tekst "ühenduses" tekstiga "ühenduses toodetud".
2. Artiklis 20d asendatakse:
a) lõige 1 järgmisega:
"1. Tunnustatud tootjarühmadele ja nende ühendustele makstavast tootmistoetusest peetakse kinni kindlaksmääratav protsendimäär. Seda summat kasutatakse vastavalt artikli 5 lõikele 3 ja artiklile 20c tehtud tööga seotud kulude katmiseks.
Samal ajal ja samas korras otsustab nõukogu järgneva majandusaasta kohta kinnipeetava tootmistoetuse protsendimäära."
b) lõige 3 järgmisega:
"3. Kui hinnad ühenduse turul on kindlaksmääratava ajavahemiku jooksul sarnased sekkumishinnaga, võib artiklis 38 sätestatud korras otsustada, et tunnustatud tootjarühmad või määruse (EMÜ) nr 1360/78 artiklis 38 määratletud tähenduses tunnustatud ühendused võivad sõlmida laolepinguid nende poolt turustatavate oliiviõli koguste kohta."
3. Artiklis 42 b asendatakse viide alamrubriigile ex 20.01 B viitega alamrubriigile ex 20.01 C.
Artikkel 2
Käesolev määrus jõustub Euroopa Ühenduste Teatajas avaldamise päeval.
Seda kohaldatakse alates 1. novembrist 1984.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuli 1984

Labels: 17
19
6